Diari Oficial de la Generalitat Valenciana


Sumari del DOGV 9472, del 17-11-2022 (2022/10657)

RESOLUCIÓ de 26 d'octubre de 2022, de la Conselleria d'Hisenda i Model Econòmic, per la qual s'accepta la cessió gratuïta de la propietat, mitjançant mutació demanial externa, del Conservatori Professional de Dansa de Novelda.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9472

Data del DOGV
:   17-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10200


Data del document
:   26-10-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 26 d'octubre de 2022, de la Conselleria d'Hisenda i Model Econòmic, per la qual s'accepta la cessió gratuïta de la propietat, mitjançant mutació demanial externa, del Conservatori Professional de Dansa de Novelda. [2022/10308]  
L'Ajuntament de Novelda, mitjançant un acord de 3 de desembre de 2019, va aprovar la cessió gratuïta a la Generalitat, mitjançant mutació demanial externa, del Conservatori Professional de Dansa de Novelda.  
  
La Subsecretaria de la Conselleria d'Educació, Cultura i Esport, mitjançant un informe de 14 d'octubre de 2022, ha proposat l'acceptació de la cessió «condicionada a l'eliminació de qualsevol obstacle que puga impedir o dificultar l'execució de l'activitat a desenvolupar per la Generalitat, i ha d'efectuar l'Ajuntament de Novelda, a costa seua, la segregació i inscripció pertinents».  
La cessió s'efectua segons el que es disposa en l'article 37 de la Llei 14/2003, de 10 d'abril, de patrimoni de la Generalitat, i la disposició addicional onze de l'esmentada llei, que regula la mutació demanial.  
Segons aquest article 37, «les administracions territorials de la comunitat podran afectar béns i drets demanials a un ús o servei públic competència de la Generalitat i transmetre-li la titularitat d'aquests quan resulten necessàries per al compliment dels seus fins. L'administració adquirent mantindrà la titularitat del bé mentre continue afectat a l'ús o servei públic que motive la mutació i, per tant, conserva el seu caràcter demanial. Si el bé o dret no fora destinat a l'ús o servei públic o deixara de destinar-se posteriorment, revertirà a l'administració transmetent, i s'integrarà en un patrimoni amb totes les seues pertinences i accessions».  
L'article 44 de l'esmentada Llei 14/2003 estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat i disposa, en el punt 2, que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni de la Generalitat estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic educatiu i adscrit a la Conselleria d'Educació, Cultura i Esport, a qui correspon la seua administració, defensa i conservació.  
  
En conseqüència, amb base en els esmentats articles de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament de Novelda del Conservatori Professional de Dansa de Novelda, construït sobre una superfície de sòl de 3.383,11 m² i amb una superfície construïda de 3.578 m², que forma part d'una parcel·la de 5.846 m², de la qual ha de segregar-se.  
Es descriu a continuació aquest últim immoble:  
«Urbana: parcel·la urbana de forma rectangular en terme de Novelda, destinada a equipament educatiu cultural que limita: nord, carrer Poeta Ausías March; sud, avinguda en projecte; est, prolongació carrer Salvador de Madariaga, oest, rotonda i prolongació de carrer Pau Casals. Té una superfície de cinc mil huit-cents cinquanta-quatre metres quadrats. Dins d'aquesta finca existeix construït un edifici destinat a Conservatori Municipal de Dansa de planta baixa i semisoterrani de serveis, amb una superfície de parcel·la vinculada a l'edifici de tres mil tres-cents huitanta-tres metres i onze decímetres quadrats. La superfície total construïda ascendeix a tres mil cinc-cents huitanta-nou metres quadrats, dels quals mil set-cents huitanta-tres metres i setanta decímetres quadrats corresponen a la planta baixa i mil huit-cents cinc metres i trenta decímetres quadrats a la planta semisoterrani. El percentatge d'ocupació de la construcció sobre la part de parcel·la destinada contindrà el conservatori és de 52,72 per cent. Les dues façanes principals -nord i sud- recullen totes les aules fonamentals -4 de dansa de 100 metres quadrats i una polivalent de 200 metres quadrats-. En l'àrea central de l'edifici se situen els vestuaris, zona d'administració i biblioteca, i comunica amb les aules a través dels corredors de distribució. El semisoterrani es planteja sense ús específic. La coberta és accessible només per a actuacions de conservació i registre i manteniment de les màquines d'aire condicionat.  
Figura inscrita en el Registre de la Propietat de Novelda, finca registral 39998,tom: 1679 llibre: 626 foli: 89 inscripció 1a.  
  
Declarada l'obra nova mitjançant escriptura atorgada a Novelda, davant el notari de l'Ajuntament de Novelda amb protocol 7272Y, el dia 28 d'octubre de 2020, segons la Inscripció 2a, de data 27 de gener de 2021, al foli 89, del llibre 626, tom 1679 de l'arxiu.  
Referència cadastral de la parcel·la: 6394014GC1944J2013TR.  
No coordinada gràficament amb el cadastre.  
La cessió gratuïta realitzada per l'Ajuntament de Novelda queda condicionada a l'efectiva integració del Conservatori de Dansa en la xarxa de centres de la Generalitat.  
  
Segon  
L'immoble s'accepta lliure de càrregues i gravàmens i al corrent de qualsevol despesa, i condicionada a l'eliminació de qualsevol obstacle que puga impedir o dificultar l'activitat a desenvolupar per la Generalitat, i haurà d'efectuar l'Ajuntament de Novelda, a costa seua, la segregació i inscripció en el Registre de la Propietat.  
  
Tercer  
L'immoble acceptat, haurà d'incorporar-se a l'Inventari general de béns i drets de la Generalitat en concepte de bé de domini públic afecte al servei públic educatiu i adscrit a la Conselleria d'Educació, Cultura i Esport a qui correspon les competències demanials sobre aquest, inclosa la seua administració, defensa i conservació.  
  
  
Quart  
Notificar aquesta resolució a l'ajuntament cedent, així com a la conselleria proponent, i procedir a la publicació en el Diari Oficial de la Generalitat Valenciana, d'acord amb el que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
  
Contra aquest acte, que posa fi a la via administrativa, es podrà interposar recurs contenciós administratiu en el termini de dos mesos comptats a partir de l'endemà de la notificació, davant la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos comptats des que l'administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
  
València, 26 d'octubre de 2022.- La directora general del Sector Públic i Patrimoni: Isabel Castelló García (p. d. R 08.06.2022; DOGV 9360, 13.06.2022).